દિંડોશીના સિનિયર પોલીસ-અધિકારીએ ‘મિડ-ડે’ને કહ્યું હતું કે ‘સત્યમ જ્વેલર્સની દુકાનમાંથી અંદાજે એક કિલો સોનું, ૧૫ કિલો ચાંદી અને ૫૦,૦૦૦ રૂપિયા કૅશ મળીને કુલ ૩૧,૨૭,૦૦૦ રૂપિયાની મતાની ચોરીની ફરિયાદ મળી છે. બિહારના વતનીએ બાજુની દુકાન ભાડે રાખી હતી. એ દુકાનમાંથી બાકોરું પાડીને સત્યમ જ્વેલર્સમાં ઘૂસીને ચોરી થઈ છે. ઘટનાસ્થળેથી બે ગૅસ-સિલિન્ડર અને એક ગૅસકટર મળી આવ્યાં છે. કેરી વેચનારો ચોરીની ઘટના બાદ ગાયબ છે. આ ઘટનામાં શંકાસ્પદ વ્યક્તિઓેની પૂછપરછ કરવામાં આવી રહી છે. ચોરીની ઘટનામાં એક કરતાં વધુ લોકો સ્ાંડોવાયેલા હોવાની શંકા છે.’